section_heading: Sj. Amerika
paragraph_text: Juniorski staž odradio je u WHL-u (Western Hockey League) igrajući za momčad Saskatoon Bladese gdje je tijekom četiri sezone od 1992. do 1996. u 315 utakmica, uključujući i doigravanje, upisao 208 golova i 204 asistencije. Izvrsna igra u WHL-u otvorila mu je vrata prema AHL-u (American Hockey League) te je 1995/1996. odigrao 16 utakmica za Baltimore Banditse u čijim se redovima zadržao i sljedeću sezonu, da bi zatim prešao u Cincinnati Mighty Duckse (druga momčad Anaheim Mighty Ducksa). Tijekom staža u AHL-u skupio je 304 utakmica, 89 golova, 99 asista i 188 bodova.